***Objektiv*** er et norsk tidsskrift for kamerabasert kunst. Første nummer utkom i april 2010 og det kommer ut to ganger i året. Siden 2020 publiserer forlaget essaypublikasjoner hvor en skribent reflekterer over den kamerabaserte kunsten.Tidsskriftet er grunnlagt og redigeres av Nina Strand, og redaksjonsrådet som består av Ida Kierulf, Susanne Østby Sæther, Lucas Blalock og Brian Sholis.*Objektiv* eies og utgis av Objektiv Forlag AS. Tidsskriftet mottar støtte fra Norsk Kulturråd og Fritt Ord.

Objektiv ble opprettet i 2009 for å skape et rom for å diskutere og analysere norsk og internasjonal kamerabasert kunst gjennom et tidsskrift som utkom to ganger i året. De utvidet med en egen nettjournal fra 2014 og tre år senere kuraterte redaksjonsrådet sin første utstilling; *Subjektiv* på Malmö Konsthall. Objektiv utvidet i 2021 ytterligere til et fysisk rom som rommet både en bokhandel, et forlag og et mini-videogalleri i ett. Den 13 august 2021 åpnet et prosjektrom for Objektiv i samarbeid med Kunstnernes Hus, Våren 2022 flyttet Objektiv rommet til Paris for tre ulike pop-up uker der. I 2023/2024 har Objektiv et atelier i 4 rue saint Martin, Paris.

I 2017 kuraterte redaksjonsrådet utstillingen Subjektiv på invitasjon fra Malmö Konsthall, en utstilling som reiste videre til Kunstnernes Hus samme år. I 2020 kuraterte Objektiv ved redaktør Nina Strand Le Book Club på Fotogalleriet i Oslo sammen Anna Planas, Pierre Hourquet og Antonio Cataldo. Året etter kuraterte hun også fotografi-festivalen f/stop i Leipzig i samarbeid med Susan Bright. 

Objektiv har deltatt ved en rekke fotobok-messer siden starten,og fikk europeisk distribusjon via Antenne Books i fjor, bøkene distribueres allerede via Printed Matter i USA. Utvidelsen fra tidsskrift til essaypublikasjoner oppleves som en naturlig videreføring, og gir hver utgave av Objektiv et lengre liv enn magasinformatet kan tilby. 

Objektiv #21: Perpetual Photographs av Nina Strand er inspirert av spalten Sinnbilde. Her ser hun nærmere på bilder og intervjuer som fortsatt er i tankene hennes. Essayet inneholder sitater fra kunstnere som Laure Prouvost, Frida Orupabo, Elle Pérez og vever på denne måten sammen en dialog av mange stemmer. 

Objektiv #22: Making Worlds av Morten Andenæs. Med utgangspunkt i den islandske forestillingen om hjem som vår opprinnelige verden, skriver Andenæs om verkene til Lucas Blalock, Else Marie Hagen, Torbjørn Rødland og Tom Sandberg. Disse kunstnerne er ikke bare fornøyde med å beskrive verden, men ser det fotografiske mediet som medvirkende til å definere den. 

Objektiv #23: Visual Wanderings. I april 2020 tok Objektiv initiativ til nettserien Visual Wanderings. Her inviterte vi mange ulike kunstnere til å reflektere over den nye hverdagen. Denne visuelle dialogen vandret gjennom mange ulike land, og mennesker. Serien ble avsluttet i juni 2021 og Objektiv #23 samler flere av bidragene. 

Objektiv #24: Shaping Space av Lisa Andrine Bernhoft-Sjødin. Tekstene tar utgangspunkt i Bernhoft-Sjødins plattform ArtConstructs. Gjennom denne – publisert av Objektiv mellom 2018 og 2020 – anmeldte Bernhoft-Sjødin ulike utstillinger og bøker for å utforske dagens situasjon for ikke-hvite kunstnere. Disse tekstene undersøker hvordan vi sammen kan forme et nytt rom. 

Objektiv #25: A Criticism Review. Et manifest der forskjellige forfattere reflekterer over hvordan man kan skape endringer innen kunstkritikken. Bidrag fra Delphine Bedel, Susan Bright, David Campany, C-print, Lillian Davies, Andreas Frei, Tomas Lagermand Lundme, Nina M. Schjønsby & Halvor Haugen. 

Objektiv #26: Why must the mounted messenger be mounted? av Lucas Blalock. Et essay i notisform om den amerikanske kunstnerens kompliserte forhold til samtidsfotografiet. En bestselger så langt, en tredjeutgave printes i september. 

Objektiv #27: Søsterskap akkompagnerer utstillingen Søsterskap for Les Rencontres d'Arles i 2023. Utgaven samler fotografer fra ulike generasjoner fra de nordiske landene hvis arbeider gjenspeiler velferdsstatens sosiopolitiske kontekst. Samspillet mellom fotografi og denne sosialdemokratiske modellen blir her sett på som en nøkkelfaktor som definerer det rike og mangefasetterte panoramaet av kameraarbeid fra regionen, fra 1980-tallet til i dag. Utgivelsen inneholder essayer fra Anna Tellgren, Anna-Kaisa Rastenberger og Nina Strand, samt bildeserier fra alle 17 kunstnere. 

Portal: Kunst

Eksterne lenker
---------------

* Offisielt nettsted Rediger på Wikidata